सूरत
सूरत भारत के गुजरात राज्य का एक प्रमुख नगर है। यह सूरत का मुख्यालय भी है। ताप्ती नदी (तापी नदी) सूरत शहर के मध्य से होकर गुजरती है। सूरत मुख्यत: कपड़ा उद्योग और डायमंड कटिंग और पोलिशिंग के लिए प्रसिद्ध है, इसलिए इस शहर को सिल्क सिटी और डायमंड सिटी के नाम से भी जाना जाता है। इकोनॉमिक टाइम्स द्वारा किए गए एक अध्ययन के अनुसार, सूरत 2019 से 2035 तक दुनिया का सबसे तेजी से बढ़ने वाला शहर होगा। 20 अगस्त को स्वच्छ सर्वेक्षण 2020 के अनुसार 21 अगस्त 2020 तक सूरत को भारत के दूसरे सबसे स्वच्छ शहर के रूप में सूचीबद्ध किया गया है।